Polestar 3 slår konkurrenterne i vinterens rækkeviddetest

Norske Motor.no og NAF har testet vinterrækkevidden på 24 elbiler, og her viste Polestar 3 sig som en klar vinder. Testen, der gik fra Oslo og op gennem Norges sneklædte landskaber, gav et imponerende resultat for den svenske elbil.

Polestar 3 nåede hele 531 kilometer på én opladning, hvilket kun er 5,18 procent kortere end bilens officielle WLTP-rækkevidde. Det placerer den som en af de mest præcise elbiler, når det gælder vinterkørsel.

Tesla Model 3 kom godt nok lige så langt i testen med 531 kilometer, men med en markant større afvigelse fra sin WLTP-rækkevidde på hele 24,4 procent.

Den største afvigelse stod Peugeot dog for med deres e-3008, der afveg med hele 32 procent i forhold til den lovede WLTP-rækkevidde.

Selvom de ekstreme frostgrader ikke for alvor gjorde deres indtog under testen, var forholdene alt andet end lette. Vejene var flere steder dækket af is, hvilket gjorde kørslen til en udfordring – nogle af førerne beskrev underlaget som rene skøjtebaner.

Sejren må lune hos Polestar, da lanceringen af bilen var omgivet af en del polemik. Flere ejere har oplevet udfordringer med bilens software, herunder problemer med navigationen, hvor Google Maps forsvandt fra skærmen, og andre funktionaliteter, der ikke fungerede som forventet. Disse problemer skulle dog være forsvundet med den seneste Over the Air opdatering.

Herunder samtlige reultater fra vintertesten. Ærgerligt nok opgives det gennnemsnitlige forbrug (kilowatt-timer pr. 100 kilometer) ikke. Men du kan dykke dybere ned i tallene hos Motor.no.

Polestar 3 slår konkurrenterne i vinterens rækkeviddetest